
	1.
	Noteikumu projekts
 Noteikumi par Nodokļu un muitas policijas ierēdņu dienesta pakāpēm
	Priekšlikums
Aizstāt visā projekta tekstā un 2. pielikumā vārdus "speciālā dienesta pakāpe" (attiecīgajā locījumā) ar vārdiem un "dienesta pakāpe" (attiecīgajā locījumā), jo likumā dotajā pilnvarojumā jēdziens "speciālā dienesta pakāpe" nav paredzēts un arī projektā pamatā netiek lietots.
Piedāvātā redakcija
-
	Imants Zaķis (IEM)

	2.
	Noteikumu projekts
8. Ja, ieceļot amatā, pretendentam noteikts pārbaudes laiks, dienesta pakāpi piešķir vai saglabā pēc noteiktā pārbaudes laika. Pārbaudes laiku ieskaita termiņā, kas nepieciešams kārtējās dienesta pakāpes piešķiršanai.
	Priekšlikums
Papildināt anotāciju ar "pretendenta" institūtu atbilstoši Valsts civildienesta likumā noteiktajam, ņemot vērā, ka ne Valsts ieņēmumu dienesta likumā, ne Nodokļu un muitas policijas likumā šis jēdziens nav minēts.
Piedāvātā redakcija
-
	Sanita Jurdže (IEM)

	3.
	Noteikumu projekts
9. Ja ierēdņa amatā ieceļ pretendentu, kurš dienējis Nacionālajos bruņotajos spēkos, valsts drošības iestādē, Iekšlietu ministrijas sistēmas iestādē, Ieslodzījuma vietu pārvaldē vai Valsts ieņēmumu dienestā (turpmāk – speciālās iestādes) un kuram iepriekšējā dienesta vietā ir piešķirta dienesta pakāpe, kas atbilst ieņemamajam amatam atbilstošajai augstākajai dienesta pakāpei, vai par to augstāka dienesta pakāpe, ierēdnim piešķir ieņemamajam amatam atbilstošo augstāko dienesta pakāpi saskaņā ar šo noteikumu 1. pielikumu. Lai apliecinātu, ka speciālajā iestādē piešķirta speciālā dienesta pakāpe, pretendents iesniedz attiecīgās iestādes izsniegtu dokumentu par speciālās dienesta pakāpes piešķiršanu.
	Priekšlikums
Aizstāt vārdus "speciālās iestādes" ar vārdiem "speciālā iestāde".
Piedāvātā redakcija
-
	Imants Zaķis (IEM)

	4.
	Noteikumu projekts
10. Ja ierēdņa amatā ieceļ pretendentu, kurš dienējis speciālās iestādēs un kuram piešķirta dienesta pakāpe, kas ir zemāka nekā ieņemamajam amatam atbilstošā augstākā dienesta pakāpe, ierēdnim saglabā speciālajā iestādē piešķirto dienesta pakāpi, vai, ja tā ir zemāka par leitnanta dienesta pakāpi, dienesta pakāpi piešķir saskaņā ar šo noteikumu 2. pielikumu.
	Priekšlikums
Aizstāt vārdus "speciālās iestādēs" ar vārdiem "speciālajā iestādē". 
Piedāvātā redakcija
-
	Imants Zaķis (IEM)

	5.
	Noteikumu projekts
11. Ja ierēdni pārceļ amatā, kuram atbilst zemāka augstākā dienesta pakāpe, nekā Nodokļu un muitas policijas ierēdnim piešķirtā dienesta pakāpe, saglabā iepriekš piešķirto augstāko dienesta pakāpi.
	Priekšlikums
-
Piedāvātā redakcija
11. Ierēdnim, kuru pārceļ amatā, kuram atbilst zemāka augstākā dienesta pakāpe nekā Nodokļu un muitas policijas ierēdnim piešķiramā dienesta pakāpe, saglabā iepriekš piešķirto augstāko dienesta pakāpi.
	Sanita Jurdže (IEM)

	6.
	Noteikumu projekts
12. Ja pretendentu, kuram iepriekš nav bijusi piešķirta dienesta pakāpe ieceļ Nodokļu un muitas policijas amatā, kuram atbilst augstākā dienesta pakāpe virsleitnants, kapteinis, majors vai pulkvežleitnants, pretendentam piešķir leitnanta dienesta pakāpi.
	Priekšlikums
-
Piedāvātā redakcija
12. Pretendentam, kuram iepriekš nav bijusi piešķirta dienesta pakāpe un kuru ieceļ Nodokļu un muitas policijas amatā, kuram atbilst augstākā dienesta pakāpe virsleitnants, kapteinis, majors vai pulkvežleitnants, piešķir leitnanta dienesta pakāpi.
	Sanita Jurdže (IEM)

	7.
	Noteikumu projekts
13. Ja pretendentu, kuram iepriekš nav bijusi piešķirta dienesta pakāpe ieceļ Nodokļu un muitas policijas amatā, kuram atbilst augstākā dienesta pakāpe pulkvedis, pretendentam piešķir majora dienesta pakāpi.
	Priekšlikums
-
Piedāvātā redakcija
13. Pretendentam, kuram iepriekš nav bijusi piešķirta dienesta pakāpe un kuru ieceļ Nodokļu un muitas policijas amatā, kuram atbilst augstākā dienesta pakāpe pulkvedis, piešķir majora dienesta pakāpi.
	Sanita Jurdže (IEM)

	8.
	Noteikumu projekts
14. Ja pretendentu, kuram iepriekš nav bijusi piešķirta dienesta pakāpe ieceļ Nodokļu un muitas policijas amatā, kuram atbilst augstākā dienesta pakāpe ģenerālis, pretendentam piešķir pulkveža dienesta pakāpi.
	Priekšlikums
-
Piedāvātā redakcija
14. Pretendentam, kuram iepriekš nav bijusi piešķirta dienesta pakāpe un kuru ieceļ Nodokļu un muitas policijas amatā, kuram atbilst augstākā dienesta pakāpe ģenerālis, piešķir pulkveža dienesta pakāpi.
	Sanita Jurdže (IEM)

	9.
	Noteikumu projekts
16.1. ierēdnim, kurš nav dienējis speciālajās iestādēs, ar iecelšanas dienu amatā saglabā iepriekš Nodokļu un muitas policijā piešķirto dienesta pakāpi. Izdienā, kas nepieciešama kārtējās dienesta pakāpes piešķiršanai, ieskaita laikposmu, līdz tika izbeigtas valsts civildienesta attiecības ar Nodokļu un muitas policiju;
	Priekšlikums
Aizstāt vārdus "speciālajās iestādēs" ar vārdiem "speciālajā iestādē".
Piedāvātā redakcija
-
	Imants Zaķis (IEM)

	10.
	Noteikumu projekts
16.2. ierēdnim, kurš ir dienējis speciālajās iestādēs un kuram piešķirta speciālā dienesta pakāpe, kas ir augstāka par iepriekš Nodokļu un muitas policijā piešķirto dienesta pakāpi, piešķir ieņemamajam amatam atbilstošo augstāko dienesta pakāpi saskaņā ar šo noteikumu 1. pielikumu.
	Priekšlikums
Aizstāt vārdus "speciālajās iestādēs" ar vārdiem "speciālajā iestādē".
Piedāvātā redakcija
-
	Imants Zaķis (IEM)

	11.
	Noteikumu projekts
 Pielikuma saturu skatīt dokumentā
	Priekšlikums
Papildināt 3. pielikuma tabulas otrās un trešās kolonnas nosaukumu aiz vārdiem "Kārtējā" un "Kārtējās" ar vārdu "dienesta".
Piedāvātā redakcija
	Imants Zaķis (IEM)



